《庵居》
宋代·释仲皎

啼切孤猿晓更哀，柴门半掩白云来。
山童问我归何晚，昨夜梅花一半开。
无地卓锥生计难，且空双手到林间。
猥随碧水瞻明月，坚订白云赊好山。
岩石空边依草舍，藤萝低处著松关。
年来老去知何许，合向人间占断闲。

作者简介：释仲皎，字如晦，居剡之明心院。于寺前为倚吟阁，又于剡山白塔结庐而居，自号闲闲庵。所交皆文士，王铚曾有诗相赠。事见《剡录》卷二、八。今录诗十九首。